ЗАПИСНИК

са осме редовне сједнице Комисије за програмске садржаје на албанском језику и језицима припадника других мањинских народа и других мањинских националних заједница

Сједница Комисије је одржана дана 27.10.2022. године.

Сједници су присуствовали:

1.Адмир Адровић, предсједник;

2.Фрасхер Селимај, члан;

3.Трипо Матијевић, члан;

4.Ивана Крушчић, чланица;

Верон Халили, члан и Мирхета Гачевић, чланица нису присуствовали сједници због раније преузетих обавеза, о чему су уредно обавијестили предсједника Комисије.

Поред чланова Комисије, сједници је присуствовао и Иван Лековић, секретар Комисије.

На сједници је усвојен слиједећи

 ДНЕВНИ РЕД

1.Расправа и изјашњавање у вези Записника са седме редовне сједнице Комисије;

2.Расправа и изјашњавање о предлогу Програмско –продукционог плана РТЦГ за 2023 годину;

3.Расправа и изјашњавање о предлогу за нову емисију о културној баштини мањинских народа;

4.Расправа и изјашњавање о предлогу за студијску посјету РТВ кућама у региону;

5.Расправа и изјашњавање о предлогу за увећање накнаде члановима Комисије;

6. Разно.

 I

Записник са седме редовне сједнице Комисије је усвојен гласовима свих присутних чланова.(4 гласа ЗА)

 II

Адмир Адровић је прочитао дио предлога Програмско-продукционог плана РТЦГ, који се односи на емисије за мањинске народе и заједнице.

Радио Црне Горе

Фрасхер Селимај је истакао да је његов предлог да се уведе емитовање кратких вијести на албанском језику, сваког дана у 14х.

Трипо Матијевић сматра да јутарње вијести на албанском језику треба да се емитују и у љетњим мјесецима, тако да умјесто планираних 216 треба да буде 260 емитовања.Истовјетан предлог је и за емисију “Спона” која би умјесто планираних 40 због љетње паузе, требала да има 44 емитовања.Такодје је истакао да у љетњим мјесецима има сасвим довољно садржаја, манифестација, фестивала да се може обезбиједити довољно материјала за реализацију поменуте емисије.

Телевизија Црне Горе

Фрасхер Селимај је истакао да нема примједби на предложени текст.

Трипо Матијевић сматра да је предложени текст доста оскудан, у смислу да у табелама недостаје опис, коментари, термини за емитовање.Табеле које је доставио РЦГ су много садржајније, те сматра да би их убудуће требало унифицирати.Такодје, када је у питању емисија “Мостови”, њена минутажа треба бити увећана са предложених 30 минута, о чему је било ријечи на претходним сједницама.Поред тога, у предложеном тескту, је наведено да љетња шема почиње од 26 јануара , умјесто јуна.

Адмир Адровић је навео да ће бити послат допис за информације око детаља који нису прециyирани у се предложеном тексту.

Ивана Крушчић је истакла да треба посебно појаснити детаље око емисије “XY” и “Гласови из сусједства”.

 III

Адмир Адровић је навео да је на претходној сједници отворена расправа о предлогу нове емисије која би се бавила културном баштином мањинских народа.

Трипо Матијевић истиче да емисија треба да буде колажног, отвореног типа са извјештајима о културним, традиционалним, манифестацијама. Посебно наводи “Которски карневал” и “Дани књижевности” из разних градова.Такодје је истакао пројекте Центра за очување и развој културе мањина, као и Фонда за мањине за које су издвојена велика средства, а нису довољно медијски испраћени.Предлаже и да емисија треба бити обогаћена са интервјуима, прилозима о вјерским објектима и другим интересантним стварима.Вријеме трајања би оставио менаџменту, уредницима да одреде, свакако не мање од 30 минута и једном емисијом у двије седмице.

Адмир Адровић је подржао предлог, сматрајући да би било материјала да се емисија емитује и једном дневно.Радни назив емисије, по предлогу Трипа Матијевића би био “Културна баштина мањина у Црној Гори”.

 IV

Трипо Матијевић је навео да је предлог посјета био одобрен од претходног сазива Савјета РТЦГ али да због “Ковида” није и реализован.Предлог подразумјева двије одвојене посјете.Прва би се односила на посјету телевизијским кућама у Србији, Војводини и Косову.Посебно је истакао РТВ Косово, за коју је информисан да има веома развијен програм за мањине, укључујући посебан канал намјењен томе.Друга посјета би била Хрватској и Босни и Херцеговини.Предвидјено је да у наведеној посјети буду чланови Комисије и запослени у РТЦГ, у програму за мањине.Средства за посјету би обезбиједила РТЦГ и она би подразумјевала превоз, ноћење и дневнице члановима Комисије и запосленим.У случају да РТЦГ не може обезбиједити сва средства, потражила би се могућност кофинансирања са националним савјетима или другим спонзорима.

 V

Адмир Адровић је у име свих чланова навео да се Комисија већ обраћала Савјету РТЦГ овим поводом и да је тада њихов одговор био да треба проћи одредјено вријеме како би се могао утврдити начин и квалитет рада Комисије.С обзиром да је одржано осам сједница, са којих су упућене одредјене иницијативе Савјету РТЦГ, на основу којих се може имати увид у наведено, сматра да је сада вријеме за поновно обраћање.

 VI

У оквиру тачке разно, није било тема за расправу.

ЗАПИСНИК САЧИНИО ПРЕДСЈЕДНИК КОМИСИЈЕ

Иван Лековић Адмир Адровић